
  Metodický list k súťaži Hovorme o jedle- téma  Pitný režim

1. Cieľ, zameranie aktivity
             
                  Cieľom  aktivít bolo oboznámiť sa  s významom pitného režimu vo výžive, s problémami pri  konzumácií nadbytočne sladených nápojov v súvislosti s obezitou, s nevhodnými nápojmi pre deti. Zvlášť sa zamerať na používanie čistej vody na pitie i ako základnej životnej potreby. Poznať odkiaľ sa voda získava, poznať čo je to pitná voda, jej význam a ochrana. Vedieť pripraviť jednoduchý nápoj ktorého základ tvorí pitná voda(čaj, ovocné nápoje, minerálka). Dodržiavanie hygienických pravidiel pri príprave nápojov, pravidlá servírovania, stolovania . Vedieť si urobiť poriadok počas práce i po nej.  

 2.Aktivity boli  realizované na vyučovacích hodinách:

VLA- Pitná voda
PDA-  Sú všetky nápoje zdravé?
SJL- Diktát na vybrané slová s  tematikou Čo  pijeme?, odpis receptov na nápoje                                 
PVC- Praktická príprava rôznych  nápojov , ochutnávka

  3.Pomôcky, ktoré sú potrebné na aktivity :

Pitná voda- prezentácia - interaktívna tabuľa, Internet
Sú všetky nápoje zdravé?- porovnávanie, diskusia, zdroj Internet, pokus pepsikola,
                                         cukríky.    
Diktát s tematikou Čo pijeme?
 Recepty na odpis.
Na prípravu jedál- ingrediencie potrebné na prípravu podľa receptu, kuchynské pomôcky   
 -džbány, odšťavovač, mixér,  nožík,  poháre, slamky, obrúsky, lyžičky a obrus na servírovanie.
 Hygienické potreby na umývanie rúk, utierka na riad.
           
          
4 . Príprava:
 Treba si dopredu pripraviť všetky potrebné pomôcky podľa zvolených aktivít.
           
           
5. Realizácia:

Pitná voda- žiaci sa bližšie oboznámili  s pojmom pitná voda, jej zdrojmi. Na ukážkach spoznali kolobeh vody v prírode, prírodnú filtráciu vody, zdroje pitnej a minerálnej vody. Na základe týchto informácií pochopili dôležitosť  vody v prírode, s dôrazom na pitnú vodu a potrebu jej ochrany.  

Sú všetky nápoje zdravé? -diskusia na tému čo musí alebo nemá obsahovať zdraviu prospešný nápoj, ktoré nápoje sú pre deti vhodné a naopak nevhodné a prečo. Oboznámili sa s dôležitosťou a významom pitného režimu a s účinkami na organizmus. Pozreli  výsledky výskumov o obsahu cukru v jednotlivých nápojoch. Uskutočnili sme pokus s pepsikolou a cukríkom zameraný na možnú agresiu  v tele a tým na nevhodnosť nápoja.   
                                                                
Diktát, ktorý bol zameraný na vybrané slová. Bol prispôsobený danej téme.
Písanie receptov - žiaci si písali recepty na prípravu nápojov a postup pri varení čaju , pričom bol kladený dôraz na pravopis. Diktát a recepty sú v prílohe.                            
                                                                
Praktická príprava  nápojov, ktorých základom je pitná voda- žiaci si na základe prečítaných a napísaných receptov prakticky vyskúšali prípravu jednoduchých ovocných nápojov a rôzne druhy čaju. Boli to Bazulienka-nápoj s bazovým sirupom, Mochito- nápoj z limetky a mäty a Banánový kokteil. Pripravili tri druhy čaju - šípkový, lipový a ovocný. Čaje boli sladené medom.. Tieto jednoduché recepty žiaci zvládli sami za organizačnej pomoci učiteľa. Pracovali v skupinkách, ktoré sa striedali v pracovnom kútiku, ktorý sme vytvorili  v triede.Po zhotovení receptov si žiaci pripravili prestretý stôl a naservírovali naň pripravené nápoje. Potom ich spoločne  ochutnávali. Počas celej prípravy bol kladený dôraz na hygienu pri príprave nápojov a pri ich servírovaní i na poriadok pri práci i po jej skončení.
             
 6. Zhrnutie:

Žiaci  sa dozvedeli , že pitný režim je vo výžive človeka veľmi dôležitý. Veľmi dôležité je i to, čo pijeme, aké nápoje uprednostňujeme, že nadmerná konzumácia veľmi sladkých nápojov  spôsobuje obezitu, konzumácia alkoholických nápojov, kofeínových nápojov škodí organizmu.  Zaujímavosti z výskumov , beseda a pokus ich priviedli k vedomostiam odkiaľ je pitná voda, minerálka, ochrana vody.       
Naučili sa pripraviť jednoduché nápoje a čaje. Pripravili  a  ochutnávali jedlá a nápoje.
Naučili sa dodržiavať hygienické a bezpečnostné pravidlá pri práci, udržiavať čistotu pri práci i po nej.

Prílohy:
  
  Diktát
 V škole sme sa učili, aké nápoje sú pre nás zdravé. Moja mama pije bylinkový čaj. Bylinky si sama zbiera a dáva pozor, aby tam nebol pýr. Otec má rád pivo, má ho veľa pivnici. Moja namyslená sestra Pipi obľubuje kofolu. Ráno má ešte pyžamo a už dopíja prvý pohár. Ja si po piškótovej torte najradšej dám minerálku. Kto z nás pije najzdravšie?  
  

Recepty:

Mochito
suroviny:   limetka, 2 lyžice trstinového  cukru, niekoľko listov mäty, voda alebo        
                   minerálka
postup     : 1. limetky pokrájame, dáme do  pohára
                 2. pridáme cukor a mätu
                 3. vareškou v pohári roztlačíme
                 4. zalejeme pitnou vodou alebo minerálkou, v lete pridáme ľad

Bazulienka
suroviny: bazový sirup, citrón voda alebo minerálka
Postup:     1. do pohára nalejeme sirup
                 2. dolejeme vodou
                 3. ozdobíme kolieskom citróna alebo pomaranča

Banánový kokteil
suroviny: mlieko, 2 banány
Postup:      1. Banány pokrájame a dáme do nádoby
                 2. Dolejem mlieko a pomixujeme

Postup pri príprave čaju          1. Do pohára dáme  čaj alebo ovocie
                                                   2. Zalejeme vriacou vodou
                                                   3. Necháme vylúhovať 5 minút
                                                   4. Osladíme medom

